2. ลักษณะการประกอบธุรกิจ

ประวัติความเป็นมา

บริษัท เมโทรซิสเต็มส์คอร์ปอเรชั่น จำกัด (มหาชน)  ก่อตั้งเมื่อวันที่ 6 มกราคม พ.ศ. 2529
ด้วยทุนจดทะเบียน 4 ล้านบาท ในฐานะคู่ค้ารายแรกของไอบีเอ็มในภูมิภาคเอเชียตะวันออกเฉียงใต้
นับแต่นั้นมาบริษัทได้ขยายขอบข่ายการดำเนินธุรกิจสู่การนำเสนอโซลูชั่นและบริการด้านไอทีแบบครบวงจร

บริษัทมีการเพิ่มทุนอีก 5 ครั้งตั้งแต่ปี 2530 ถึงปี 2536 เป็นทุนจดทะเบียน 10 ล้านบาท 25
ล้านบาท 60 ล้านบาท 90 ล้านบาท และ100 ล้านบาทตามลำดับ และในปี 2538
บริษัทได้แปลงสภาพเป็นบริษัทมหาชนจำกัด
เพื่อเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
โดยมีการจดทะเบียนเพิ่มทุนเป็น 180 ล้านบาท
และเริ่มเข้าทำการซื้อขายหุ้นสามัญของบริษัทในตลาดหลักทรัพย์แห่งประเทศไทยในวันที่ 9 พฤษภาคม
2539 ต่อมาได้เพิ่มทุนจดทะเบียนเป็น 360 ล้านบาทในปี 2545 และ 479 ล้านบาทในปี 2550
ซึ่งเป็นทุนจดทะเบียนเรียกชำระแล้ว 360 ล้านบาท

นอกจากนี้บริษัทฯ ยังได้รับการรับรองระบบคุณภาพมาตรฐานไอเอสโอ 9001: 2000
ในทุกขั้นตอนการทำงาน จากบริษัท เอสจีเอส (ประเทศไทย) จำกัด
เพื่อเป็นการยืนยันถึงกระบวนการดำเนินธุรกิจและระดับการบริการที่ดีเทียบเท่ามาตรฐานสากล

ณ วันที่ 4 มกราคม 2551 บริษัทมีผู้ถือหุ้นใหญ่ ได้แก่ กลุ่มครอบครัวจารุวจนะ ถือหุ้นร้อยละ 19.93
บริษัทเมโทรแวลูครีเอชั่น จำกัด ถือหุ้นร้อยละ 18.83 และบริษัท เมโทรฟอส จำกัด ถือหุ้นร้อยละ
17.99 ส่วนผู้ถือหุ้นรายอื่น ๆ จะถือหุ้นไม่เกินร้อยละ 10
ซึ่งการเปลี่ยนแปลงการถือหุ้นที่ผ่านมาไม่มีผลต่ออำนาจในการควบคุมบริษัท

ปัจจุบันบริษัทมีการลงทุนในบริษัทย่อย 2 แห่ง และบริษัทร่วม 3 แห่ง
ที่ดำเนินธุรกิจเกี่ยวเนื่องกับบริษัทเพื่อสนับสนุนธุรกิจหลัก
นอกจากนั้นยังมีศูนย์สาธิตและให้ความรู้ทางด้านเทคโนโลยี 3 แห่ง ศูนย์ฝึกอบรมอีก 3 แห่ง
และศูนย์สำรองกรณีเกิดเหตุฉุกเฉินของบริษัทอีก 1 แห่ง ซึ่งแบ่งตามสถานที่ได้ดังนี้

1.  อาคารสำนักงานใหญ่“เมโทรแคมปัส”

-   Innovative Data Center (Data Center) เป็นศูนย์อีบิสซิเนสโซลูชั่นเซ็นเตอร์
    ให้บริการเทคโนโลยีด้านอินฟราสตรัคเจอร์และโซลูชั่นเพื่อรองรับการทำธุรกรรมผ่านอินเทอร์เน็ต
    ซึ่งจะเอื้อประโยชน์สำหรับธุรกิจในการให้บริการลูกค้าที่ดีขึ้น
    พร้อมไปกับการสร้างฐานการตลาดใหม่ ๆ
    นอกจากนี้ยังเป็นศูนย์สาธิตการทำงานของระบบคอมพิวเตอร์และโซลูชั่นที่ผสมผสานกันภายใต้กรอบความคิดของการจัดการด้านไอทีแนวใหม่ที่เรียกว่า
    " Capacity on Demand "
    จากแนวคิดดังกล่าวทำให้เราสามารถจัดสรรทรัพยากรด้านไอทีไปตามความต้องการทางธุรกิจได้อย่างมีประสิทธิภาพ
    ซึ่งให้ผลลัพธ์ในเชิงขีดความสามารถในการปรับเปลี่ยนหรือผสมผสานแอพพลิเคชั่นด้านธุรกิจกับกระบวนการทำงาน
    ซึ่งพร้อมปรับปรุงหรือขยายระบบได้ตามต้องการและพร้อมใช้งานได้ทันที
    เพื่อเพิ่มขีดความสามารถในการเติบโตและการบริหารความเปลี่ยนแปลงและลดค่าใช้จ่ายในการปฏิบัติงาน

-   Business Partner Innovation Center (BPIC)
    เป็นศูนย์สาธิตโซลูชั่นทางด้านฮาร์ดแวร์ ของไอบีเอ็ม
    โดยครอบคลุมโซลูชั่นบนทุกแพลทฟอร์มไม่ว่าจะเป็นไอบีเอ็ม ซิสเต็มส์ ไอ, ไอบีเอ็ม ซิสเต็มส์
    พี, ไอบีเอ็ม ซิสเต็มส์ เอ็กซ์ และยังรวมไปถึงระบบจัดเก็บข้อมูลส่วนกลาง ไอบีเอ็ม ซิสเต็มส์
    สตอเรจ โดยเน้นการทำงานร่วมกันของฮาร์ดแวร์ต่างๆ
    และการใช้เวอร์ชวลไลเซซั่นเข้าช่วยในการจัดการ
    เพื่อตอบสนองความต้องการที่หลากหลายของลูกค้า

-   Audio Visual Information Technology Center- AVIT Center
    จัดตั้งขึ้นเพื่อเป็นศูนย์แสดงโซลูชั่นชั้นนำด้านการจัดการธุรกิจอย่าง
    ครบวงจรภายใต้บรรยากาศแบบผ่อนคลาย ทั้งนี้โดยอาศัยจุดเด่นใน
    เรื่องของเทคโนโลยีอุปกรณ์ทางด้านภาพและเสียง และสวิตซ์ควบคุม
    ซึ่งสามารถนำเสนอข้อมูลได้หลากหลายรูปแบบ เพื่อให้ศูนย์แห่งนี้
    สามารถแสดงการทำงานของซอฟต์แวร์และโซลูชั่นต่าง ๆ ได้อย่างละเอียดสมจริง

-   Business Decision Support Center จัดตั้งขึ้นเพื่อนำเสนอแนวทาง
    สำหรับผู้บริหารในการกำหนดระบบหรือเครื่องมือที่ถูกต้องเพื่อการบริหาร
    จัดการธุรกิจให้ประสบความสำเร็จ โดยการรวบรวมข้อมูลปฏิบัติงานจาก หน่วยงานต่าง ๆ
    ในองค์กรหรือที่เกี่ยวข้อง มาทำการประเมินและปรับเปลี่ยน
    ให้เป็นข้อมูลเชิงกลยุทธ์สำหรับประกอบการตัดสินใจของผู้บริหาร เพื่อนำมา
    ซึ่งผลกำไรจากการประกอบการ การปรับปรุงประสิทธิภาพการทำงาน
    ตลอดจนโอกาสทางธุรกิจที่เติบโตมากขึ้น

-   Business Communications Center (BCC)
    ศูนย์สาธิตระบบการสื่อสารไอพีบนพื้นฐานเทคโนโลยีซิสโก้และไอบีเอ็ม
    การจำลองรูปแบบทางธุรกิจด้วยการทำงานของเทคโนโลยีโมบายด์ การจัด ริช มีเดีย
    คอนเฟอร์เร้นซ์ คอลเซ็นเตอร์ และการบริหารจัดการระบบฟร้อนท์ ออฟฟิศ
    โดยการใช้เทคโนโลยีไอพีในการเพิ่มประสิทธิภาพธุรกิจ

-   ศูนย์ฝึกอบรมที่สำนักงานใหญ่ เป็นการอบรมลูกค้าของบริษัท
    จะเน้นในเรื่องการเขียนโปรแกรมเพื่อใช้กับเครื่องคอมพิวเตอร์ขนาดกลางที่บริษัทจัดจำหน่าย

2.  อาคารเอสเอ็มทาวเวอร์

-   Business Productivity Center
    จัดตั้งขึ้นเพื่อแสดงให้เห็นถึงขีดความสามารถทางเทคโนโลยีของไมโครซอฟท์และอินเทล
    ซึ่งก่อให้เกิดผลต่อเนื่องและยืนยาวต่อการพัฒนาศักยภาพทางธุรกิจ โดยภารกิจหลักของศูนย์ คือ
    การบริการความรู้และสร้างความเข้าใจในเทคโนโลยีของไมโครซอฟท์
    ด้วยการจัดแสดงและสาธิตการ ทำงานของโซลูชั่นที่สัมผัสได้จริง การให้คำปรึกษาและแนะนำ
    การทดลองใช้และทดสอบประสิทธิภาพของซอฟต์แวร์ การวางแผน และติดตั้งระบบงาน
    เพื่อการลงทุนทางด้านไอทีที่คุ้มค่า

-   Bangkok Advanced Learning เป็นศูนย์ฝึกอบรม Microsoft Certified Technical
    Education
    ซึ่งอบรมทางด้านซอฟต์แวร์ปฏิบัติการชั้นสูงและซอฟต์แวร์ทั่วไปของไมโครซอฟท์ให้แก่บุคคลทั่วไปและลูกค้าของบริษัท

3.  อาคารมหาทุนพลาซ่า

-   IBM Envisioning Center เป็นความร่วมมือระหว่างบริษัทฯและไอบีเอ็ม
    ในการจัดตั้งศูนย์นี้
    เพื่อเป็นศูนย์กลางเทคโนโลยีด้านผลิตภัณฑ์ซอฟต์แวร์และโซลูชั่นด้านมิดเดิลแวร์ของไอบีเอ็ม
    ตลอดจนเป็นศูนย์กลางการฝึกอบรมและจัดสอบเพื่อเพิ่มศักยภาพความรู้และความสามารถของบุคลากรด้านซอฟต์แวร์ไอบีเอ็ม
    อาทิ ทิโวลี โลตัส เว็บซเฟียร์ แรชั่นแนล และอินฟอร์เมชั่น แมเนจเม้นท์

  4. อาคารสกุลไทยสุรวงศ์ ทาวน์เวอร์

-   Disaster Recovery Site เป็นศูนย์สำรองข้อมูลของบริษัทกรณีเกิดเหตุฉุกเฉิน รวมทั้งเป็น
    โมบายด์ออฟฟิศของบริษัทด้วย

การประกอบธุรกิจ

ภาพรวมการประกอบธุรกิจและโครงสร้างการถือหุ้นของบริษัท บริษัทย่อย และบริษัทร่วม

กลุ่มบริษัทมีทั้งสิ้น 6 บริษัท ประกอบด้วยบริษัทซึ่งเป็นบริษัทใหญ่ บริษัทย่อย 2 บริษัท และบริษัทร่วม
3 บริษัท ดำเนินธุรกิจด้านเทคโนโลยีสารสนเทศ
โดยเป็นผู้นำเข้าและจัดจำหน่ายเครื่องแม่ข่ายและอุปกรณ์จัดเก็บข้อมูล คอมพิวเตอร์ส่วนบุคคล
เครื่องพิมพ์ วัสดุสิ้นเปลือง อุปกรณ์เครือข่ายและซอฟต์แวร์คอมพิวเตอร์
ตลอดจนการให้คำปรึกษาการออกแบบและติดตั้งระบบ
บริการระบบสำรองฉุกเฉินทางไอทีกรณีเกิดวิกฤตการณ์ บริการฝึกอบรมและซ่อมบำรุง
เพื่อการใช้เทคโนโลยีสารสนเทศให้เกิดประโยชน์สูงสุด
ซึ่งบริษัทเป็นตัวแทนจำหน่ายผลิตภัณฑ์ไอทีชั้นนำของโลก อาทิ ไอบีเอ็ม เลอโนโว
ฮิวเลตต์-แพคการ์ด แคนนอน ไมโครซอฟท์ โลตัส ออราเคิล ซิสโก้ ออโตเดสก์ เซลส์ฟอร์ซ
และอื่น ๆ โดยมีรายละเอียดดังนี้

โครงสร้างการถือหุ้นของบริษัทในกลุ่ม ณ 31 ธันวาคม 2550

[][]

โครงสร้างรายได้

โครงสร้างรายได้ของบริษัทและบริษัทย่อยสามารถแยกตามประเภทการดำเนินธุรกิจ ในช่วง 3
ปีที่ผ่านมา มีรายละเอียดดังต่อไปนี้

(หน่วย:ล้านบาท)

  -------------------------------- --------- ------- ------- ------- ------- ------- -------
  ผลิตภัณฑ์/บริการ                     ดำเนิน     2550            2549            2548    
                                   การโดย                                            

                                             รายได้   ร้อยละ   รายได้   ร้อยละ   รายได้   ร้อยละ

  ส่วนที่ 1 รายได้จากการขาย และบริการ                                                      

  กลุ่มผลิตภัณฑ์ฮาร์ดแวร์ (ESG)           MSC/MPP   2,327   41.4    3,049   51.5    2,975   50.8

  กลุ่มผลิตภัณฑ์วัสดุสิ้นเปลือง (OSG)        MSC       2,286   40.7    2,085   35.2    2,003   34.2

  กลุ่มผลิตภัณฑ์อุปกรณ์เครือข่ายคอมพิวเตอร์   MSC       176     3.1     223     3.8     --      --
  (NSG)                                                                              

  กลุ่มผลิตภัณฑ์ซอฟต์แวร์โซลูชั่น (SIG)      MSC/MIT   792     14.1    465     7.8     802     13.7

  อื่น ๆ                                       14      0.3     8       0.1     37      0.6

  รวมรายได้จากการขายและบริการ                  5,595   99.6    5,830   98.4    5,817   99.3

  ส่วนที่ 2 รายได้อื่น ๆ                           14      0.3     90      1.5     43      0.7

  รวมรายได้ของบริษัทและบริษัทย่อย                  5,609   99.9    5,920   99.9    5,860   100.0

  ส่วนที่ 3 ส่วนได้เสียในกำไร(ขาดทุน)     PSP/MS/   5       0.1     3       0.1     2       0.0
  ของบริษัทร่วม                       HIS                                               

  รวมรายได้ทั้งหมด                              5,614   100.0   5,923   100.0   5,862   100.0
  -------------------------------- --------- ------- ------- ------- ------- ------- -------

ที่มา : งบการเงินรวม

เป้าหมายการดำเนินธุรกิจ

ปี 2551 บริษัทกำหนดเป้าหมายการเจริญเติบโตของรายได้รวมในอัตราเพิ่มขึ้นจากปี 2550
ประมาณร้อยละ 10 และยังคงรักษาอัตรากำไรขั้นต้นไม่ต่ำกว่าปี 2550
ซึ่งการเพิ่มเป้าหมายในการเจริญเติบโตดังกล่าว บริษัทมุ่งเน้นไปในเรื่องดังต่อไปนี้

1.  เพิ่มยอดขายในฐานลูกค้าเดิม ซึ่งส่วนใหญ่เป็นองค์กรภาคเอกชน
    และขยายธุรกิจไปยังลูกค้ากลุ่มเอสเอ็มอี ลูกค้าในนิคมอุตสาหกรรม และสถาบันการเงิน
    โดยร่วมมือกับพันธมิตรทางธุรกิจอย่างใกล้ชิดในการนำเสนอโซลูชั่นที่ครอบคลุมความต้องการของกลุ่มลูกค้าเป้าหมาย

2.  เพิ่มผลิตภัณฑ์ ทางด้านฮาร์ดแวร์ตราเอเซอร์
    และทางด้านซอฟต์แวร์เกี่ยวกับระบบบริหารงานลูกค้าสัมพันธ์ (Customer Relation
    Management : CRM) การคิดค่าใช้ซอฟต์แวร์ในรูปแบบบริการ (Software as a
    service :SaaS) การนำเสนอโซลูชั่นแบบบูรณาการ (Total solutions
    integration) นอกจากนี้การนำเสนอบริการทางด้านไอที
    บริษัทยังเน้นให้ดำเนินการตามพระราชบัญญัติว่าด้วยการกระทำผิดเกี่ยวกับคอมพิวเตอร์
    พ.ศ.2550

3.  เพิ่มการลงทุนและปรับปรุงอุปกรณ์ไอทีในศูนย์สาธิตทางเทคโนโลยีต่าง ๆ
    ให้มีความทันสมัยมากขึ้น
    ตลอดจนยึดมั่นในแนวทางการใช้เทคโนโลยีเพื่อการประหยัดพลังงานและรักษาสภาพแวดล้อม
    (Green ICT)

4.  ขยายธุรกิจบริการด้านไอทีเอาท์ซอร์สซิ่งและอินซอร์สซิ่ง
    เพราะบริษัทคาดว่าเป็นบริการที่จะทำรายได้ให้บริษัทในระยะยาว
    เนื่องจากองค์กรขนาดใหญ่ต้องการระบบไอทีที่มีคุณภาพและพร้อมใช้งานได้ทันที
    และลดความเสี่ยงด้านบุคลากร

5.  นำเทคโนโลยีด้านการจัดซื้อ (e-Procurement) และการชำระเงิน (e-Payment)
    มาใช้เพื่อเพิ่มความสะดวก รวดเร็วในการสั่งซื้อและชำระค่าสินค้าให้กับลูกค้า